अमृतसर। बुधवार दोपहरबाद श्री गुरु रामदास अंतरराष्ट्रीय एयरपोर्ट की रनवे पर अचानक कुत्ता जाने से अमृतसर-दुबई के बीच उड़ान भरने वाली फ्लाइट के यात्री बाल-बाल बचे। एयर इंडिया एक्सप्रैस की फ्लाइट नंबर आईएक्स-192 ने दोपहर बाद 3 बजकर 10 मिनट पर जैसे ही टेक आॅफ किया इसके अगले पहिए के आगे एक कुत्ता गया।
पायलट ने तुरंत फ्लाइट को रोका और सभी यात्रियों को फ्लाइट से सुरक्षित उतार कर एयरपोर्ट के डिपार्चर में लाया गया। यहां इन यात्रियों की दोबारा इमीग्रेशन करने के बाद उन्हें नए बोर्डिंग पास दिए गए।
यह पूरा ड्रामा करीब 4 घंटे तक चला। बाद में फ्लाइट ने सवा सात बजे दुबई के लिए उड़ान भरी। एयरपोर्ट डायरेक्टर वी वैंक्टेश्वर ने बताया कि एयरफोर्स स्टेशन की ओर से अचानक एक कुत्ता उस समय रनवे पर गया जब यह फ्लाइट टेक आॅफ करने जा रही थी। एयरपोर्ट अथॉरिटी की ओर से पूरी चैकिंग के बाद फ्लाइट को रवाना कर दिया गया।
मुंबई| एअरइंडिया के एक विमान को चूहे के कारण बुधवार को मुंबई में टेक ऑफ के कुछ देर बाद ही इमरजेंसी लैंडिंग करनी पड़ी। विमान अहमदाबाद से मुंबई होते हुए लंदन जा रहा था। छह घंटे की देरी के बाद सभी यात्रियों को दूसरे विमान से लंदन रवाना किया गया। विमान ने 12.50 बजे मुंबई से टेक ऑफ किया। यात्रियों ने केबिन में चूहे की शिकायत की थी। कंपनी ने बयान जारी कर कहा, ‘यात्रियों की सुरक्षा के मद्देनजर विमान उतारा गया। चूहे की मौजूदगी के सबूत नहीं मिले।
hin_Deva hin_Deva hin_Deva hin_Deva